**Vişini în floare**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vişinii albiţi de floare,

o-nmiresmată boare

ce uşor şi lin adie,

să ies din casă mă-mbie.

Plec îndată la plimbare,

alegându-mi o cărare

ce mă duce jos, în vale,

cât mai este un pic răcoare.

Iarba fină, verde crud

- un covor fin de mătase,

are ajurate-n ea: părăluţe,

albăstrele, năsturaşi sidefii,

mici pâlcuri de păpădii.

Susur de izvor s-aude,

de sub pietre clipocind,

apa sprinten şerpuieşte,

având sclipiri de argint.

Căţăraţi pe un stei din sare,

speriaţi, doi iezişori

behăie timid spre capră,

implorând-o: „ajutor!”

Cu ochi blânzi, spre mine,

capra priveşte implorator,

să-i dau jos neastâmpăraţii,

să se joace pe covor.

Ţinând iezii strâns în braţe

cobor steiul dăltuit,

câinele în juru-mi sare,

pune botul jos pe labe,

dă din coadă mulţumit.

Revin, spre prânz acasă,

mulţumită şi voioasă.

Între timp, vişinii-n floare,

polenizaţi de albine,

au cernut albe petale,

pe iarba strălucitoare.

Vişinele de smarald

sub a soarelui văpaie

deveni-vor rubinii,

cu arome minunate,

să mâncaţi pe săturate!